b'\n_START_ARTICLE_\nLebesby (bygd)\n_START_SECTION_\nHistorie\n_START_PARAGRAPH_\nArkeologiske utgravninger gjort p\xc3\xa5 1920-tallet viste at det v\xc3\xa6rt bosetning p\xc3\xa5 stedet fra eldgammel tid, med funn fra yngre steinalder til middelalderen._NEWLINE_Helt til langt ut p\xc3\xa5 p\xc3\xa5 1900-tallet var Lebesby en viktig m\xc3\xb8teplass for fjordens \xc3\xb8vrige befolkning, spesielt i forbindelse med kirkeh\xc3\xb8ytider. I tilknytning til Mikkelsmesse ble ogs\xc3\xa5 h\xc3\xb8stmarkedet holdt. Den f\xc3\xb8rste handelsbevilling ble gitt i 1802 til handelsmann Buch. Bygda hadde ogs\xc3\xa5 postkontor, telegraf, dampskipsekspedisjon og skole med internat. Som de fleste andre steder i Finnmark ble Lebesby brent av tyskerne h\xc3\xb8sten 1944 og folket ble tvangsevakuert til andre steder i landet.'